3. การประกอบธุรกิจของแต่ละสายผลิต / กลุ่มธุรกิจ

ลักษณะของ (ผลิตภัณฑ์) หรือการบริหาร

คือการดำเนินธุรกิจโรงแรมเพื่อให้บริการที่พักอาศัย จำหน่ายอาหารและเครื่องดื่ม
การประชุมสัมมนา การจัดเลี้ยงและการให้บริการอื่นๆอันเกี่ยวเนื่องกับธุรกิจโรงแรม
รวมทั้งสถานที่บันเทิงต่างๆกับทั้งคนไทยและต่างประเทศ

รวมรายได้ ปี 2553 ปี 2552 ปี 2551

 ล้านบาท ล้านบาท ล้านบาท

รายได้แผนกห้องพัก 51.18 54.99 68.44 

รายได้แผนกรูมเซอร์วิส 0.52 0.77 0.66

รายได้แผนกค๊อฟฟี่ช๊อฟ 1.83 1.98 2.48

รายได้แผนกจัดเลี้ยง 20.39 19.01 17.98

รายได้แผนกมาร์ติโน่ 0.15 0.21 0.33

รายได้แผนกกริลล์ 0.00 0.00 0.00

รายได้ค่าซักรีด 1.09 0.61 0.78

รายได้แผนกห้องอาหาร 9.57 7.55 9.05

รายได้ตู้เย็นห้องพักแขก 0.80 0.84 1.17

รายได้จากโรงแรม 85.53 85.96 100.89

การตลาดและภาวะการแข่งขัน

ผลประกอบการของโรงแรมแมนดารินนั้นลดลง เนื่องจากภาวะเศรฐกิจถดถอย
ซึ่งมีสาเหตุมาจากสถานการณ์ ความขัดแย้งทางการเมือง ซึ่งเริ่มขึ้นตั้งแต่ต้นปี 2553
และทวีความรุนแรงขึ้นในเดือนพฤษภาคม 2553 ทำให้จำนวนนักท่องเที่ยวลดลง
และมีการยกเลิกการจองห้องพักเป็นจำนวนมาก นอกจากนี้จำนวนห้องพักในกรุงเทพมหานคร
ยังมีอัตราส่วนสูงเกินจำนวนผู้เข้าพัก เพราะนอกจากจะมีโรงแรมเปิดใหม่หลายแห่ง
ธุรกิจโรงแรมยังได้รับผลกระทบจาก อพาทเมนท์ และคอนโดมิเนียม ที่เปิดให้เข้าพักเป็นรายวัน
และรายเดือน ซึ่งได้มาแย่งส่วนแบ่งทางการตลาดออกไปเป็นจำนวนมาก
สาเหตุสำคัญอีกประการหนึ่งที่ทำให้ผลประกอบการลดลง
เพราะโรงแรมแมนดารินได้เปิดดำเนินการเพียงอาคารเดียวคืออาคารแมนดาริน (Mandarin
Wing) ส่วนอาคารพรินเซส (Princess Wing )นั้นยังไม่ได้เปิดดำเนินการ เพราะกำลังซ่อมแซม
ทำให้รายได้ในส่วนนั้นขาดหายไป อย่างไรก็ดี ฝ่ายบริหารได้ปรับเปลี่ยนกลยุทธ์ทางด้านการตลาด
เพื่อรองรับเหตุการณ์ต่างๆ ดังกล่าวได้เป็นอย่างดี ทำให้ผลประกอบการปี 2533 ดีขึ้นกว่าปีที่ผ่านมา

ในปี 2554 ทางฝ่ายบริหาร จะขยายตลาดภายในประเทศ และต่างประเทศเพิ่มมากขึ้น
เพื่อเพิ่มรายได้ในการให้บริการ โดยเฉพาะการจัดงานเลี้ยงสังสรรค์
สัมมนาต่างๆจากภาครัฐและเอกชนที่ได้รับการตอบรับที่ดี
และตลาดต่างประเทศที่มุ่งเน้นขยายตลาดทางภาคพื้นยุโรป อเมริกา
และเอเชียโดยเฉพาะประเทศจีน
และเวียดนามที่มีจำนวนนักท่องเที่ยวเข้ามาประเทศไทยเพิ่มมากขึ้นทุกปี
ฝ่ายบริหารมีโครงการปรับปรุงตกแต่งโรงแรมให้สวยงาม เพื่อเตรียมความพร้อมในการขยายตลาด
และรองรับนักท่องเที่ยวที่จะเพิ่มมากขึ้นอย่างรวดเร็ว ถ้าปัญหาทางการเมืองคลี่คลายไปในทางที่ดี
ฝ่ายบริหารคาดว่า จากการจัดการ และการบริหารที่รอบคอบ
จะส่งผลทำให้ผลประกอบการของบริษัทดียิ่งขึ้นในปีต่อไป

4. การวิจัยและพัฒนา

ในปี 2554 ทางฝ่ายบริหารของโรงแรมแมนดาริน ได้มีการปรับปรุง
ตกแต่งโรงแรมแมนดารินใหม่ให้สวยงาม เพื่อสร้างความพึงพอใจให้กับผู้มาใช้บริการ
โดยมีการทาสีอาคารโรงแรมใหม่ทั้งสองอาคาร คืออาคารแมนดาริน และอาคารพริ้นเซส
มีการปรับปรุงอาคารจอดรถและมีการปรับปรุงตกแต่งภายในโรงแรม
นอกจากนั้นทางโรงแรมได้มีการเปลี่ยนแปลงเมนูอาหารทั้งในห้องอาหารของโรงแรม
และเมนูสำหรับการจัดงานเลี้ยงโดยมีเมนูใหม่ๆเพิ่มมากขึ้น
และได้คิดค้นพัฒนาเมนูที่เป็นสูตรเฉพาะสำหรับโรงแรมแมนดาริน ซึ่งได้รับผลตอบรับเป็นอย่างดี

สำหรับโรงแรมแมนดารินโกลเด้นวัลเลย์ รีสอร์ท เขาใหญ่ ได้มีการก่อสร้างอาคารเพิ่มเติม
เพื่อรองรับจำนวนลูกค้าที่เพิ่มมากขึ้น และห้องพักไม่เพียงพอ ซึ่งจะทำให้ผลประกอบการดียิ่งขึ้น

ทางฝ่ายบริหารของโรงแรมได้มีการทำวิจัยคู่แข่ง โดยศึกษาการขาย
และการตลาดของโรงแรมต่างๆ
เพื่อนำมาเปรียบเทียบกับการขายและการตลาดของโรงแรมแมนดาริน
และนำมาปรับใช้ในกลยุทธ์ทางด้านการตลาดของโรงแรม
ทำให้สามารถดำเนินการทางด้านการตลาดได้อย่างถูกต้องได้ผลดี

ทางด้านการพัฒนาบุคคลกร ฝ่ายบริหารได้เล็งเห็นถึงความสำคัญของการพัฒนาบุคคลากร
ได้มีการจัดการฝึกอบรมให้ความรู้แก่บุคคลากรอย่างสม่ำเสมอ เพื่อสร้างพนักงานที่มีคุณภาพ
โดยได้เชิญวิทยากรที่มีความรู้ ความสามารถในด้านต่างๆ
มาจัดสัมมนาเพิ่มพูนความรู้และทักษะในการให้การบริการ
ซึ่งทางโรงแรมได้มีการดำเนินการด้านนี้มาโดยตลอด

จากการวิจัย และการพัฒนาการทางด้านต่างๆ ทำให้โรงแรมแมนดารินมีโครงสร้างองค์กร

ที่แข็งแกร่ง สามารถดำเนินงานให้บรรลุวัตถุประสงค์ และเป้าหมายที่วางไว้ได้เป็นอย่างดี